EkBass/fiwiki-20250220-pages-articles huggingface dataset:
Edgar Barth

Wilfried Edgar Barth (26. tammikuuta 1917 Herold-Erzgebirge - 20\. toukokuuta 1965 Ludwigsburg) oli saksalainen Formula 1 -kuljettaja. Barth osallistui viiteen kilpailuun kausilla , , , ja , yhteen kilpailuun kullakin kaudella. Hänen parhaaksi sijoituksekseen jäi Saksan Grand Prix'n 1958 kuudes sija, josta ei jaettu tuolloin pisteitä. ==Lähteet== Luokka:Itäsaksalaiset Formula 1 -kuljettajat Luokka:Saksalaiset Formula 1 -kuljettajat Luokka:Vuonna 1917 syntyneet Luokka:Vuonna 1965 kuolleet
John Pisano

John Pisano (6. helmikuuta 1931, Staten Island, New York – 2. toukokuuta 2024, Studio City, Los Angeles) oli yhdysvaltalainen jazzkitaristi. Hän teki yhteistyötä useiden ajan tunnetuimpiin kuuluvien muusikoiden, kuten Diana Krallin ja Chico Hamiltonin kanssa. Pisano muodosti vaimonsa Jeanne Pisanon kanssa The Flying Pisanos -duon. == Lähteet == Luokka:Yhdysvaltalaiset jazzkitaristit Luokka:Vuonna 1931 syntyneet Luokka:Vuonna 2024 kuolleet
Antonio Puchades

Antonio Puchades Casanova (4. kesäkuuta 1925 – 24. toukokuuta 2013) oli espanjalainen jalkapalloilija.Football database Hän pelasi Valencia CF:ssä vuosina 1946–1958.Tert Puchades kuului kansainvälisellä urallaan Espanjaan maajoukkueeseen, joka muun muassa ylsi neljännelle sijalle vuoden 1950 jalkapallon maailmanmestaruuskilpailuissa. == Lähteet == Luokka:Espanjalaiset jalkapalloilijat Luokka:Vuonna 1925 syntyneet Luokka:Vuonna 2013 kuolleet
Ignacio Eizaguirre

Ignacio Eizaguirre Arregui (7. marraskuuta 1920 San Sebastián, Guipúzcoa – 1. syyskuuta 2013) oli espanjalainen jalkapallomaalivahti. Hän voitti Espanjan pääsarjan parhaan maalivahdin tittelin (Zamora) kausilla 1943–1944 ja 1944–1945. Eizaguirren seuroina olivat Real Sociedad (1936–1941, 1950–1956), Valencia (1941–1950) ja Osasuna (1956–1960). Hän pelasi Espanjan maajoukkueessa muun muassa vuoden 1950 maailmanmestaruuskilpailuissa, joissa se ylsi neljännelle sijalle. ==Lähteet== Luokka:Espanjalaiset jalkapallomaalivahdit Luokka:Vuonna 1920 syntyneet Luokka:Vuonna 2013 kuolleet
Alan Reed

Alan Reed oikealta nimeltään Edward Bergman (20. elokuuta 1907 – 14. kesäkuuta 1977) oli yhdysvaltalainen näyttelijä, joka muistetaan parhaiten Retu Kivisen ääniroolista 1960- ja 1970-luvulla. == Elämäkerta == Alan Reed syntyi New Yorkissa, jossa hän opiskeli journalismia Columbian yliopistossa. Valmistumisensa jälkeen Reed siirtyi esiintymään Broadwayn teatterinäytelmiin ja käytti usein kahta eri nimeä. Mikäli kyseessä oli koominen rooli, hän käytti taiteilijanimeään Alan Reediä, vakavammissa rooleissa taas oikeaa nimeään Edward Bergmania. Teatterissa hänen äänilahjansa huomattiin ja Reed päätyi radioon, jossa hän teki pitkän menestyksekkään uran radionäyttelijänä ja -kuuluttajana esiintyen muun muassa NBC:n ja CBS:n radio-ohjelmissa. 1940-luvulla Reed siirtyi televisioon ja esiintyi aina 1960-luvulle asti usein vierailevissa rooleissa. Hän teki myös äänirooleja televisiossa 1950-luvulta lähtien uudelleen sitten radiossa esiintymisen jälkeen. Reedin tunnetuimmaksi rooliksi jäi animaatiohahmo Retu Kivinen, jota hän näytteli aina kuolemaansa saakka. Reed kuoli sydänkohtaukseen Los Angelesissa 69-vuotiaana. == Aiheesta muualla == *Findagrave *Voice Chasers Luokka:Yhdysvaltalaiset teatterinäyttelijät Luokka:Yhdysvaltalaiset radionäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1907 syntyneet Luokka:Vuonna 1977 kuolleet
Rize

Rize on kaupunki Turkin koillisosassa, Mustanmeren rannalla. Se on samannimisen maakunnan pääkaupunki ja vuonna 2013 sen asukasluku oli 104 508\. ==Historia== thumb|vasen|Rizen linnan sisäänkäynti. Bysantin valtakunnan aikana Rize tunnettiin nimillä Rhizus tai Rhizaion ja paikka oli linnoitettu. Kaupunki kuului Trebizondin keisarikuntaan, joka liitettiin vuonna 1462 Osmanien valtakuntaan. Osmanien kirjanpidon mukaan kaupungissa oli luostari ja siellä asui 215 kristittyä perhettä, sekä kaksi hiljattain islamiin kääntynyttä perhettä. Kaupunkia suojasi kakski linnoitusta. Monet alueen kylät säilyttivät pitkään kreikkalaiset nimensä. 1600-luvulla kaupunki kärsi abazojen ja kasakkojen hyökkäyksistä, minkä tähden sen rannikolle rakennettiin vartiotorneja. Vartiotornit olivat edelleen olemassa, kun mekhitiaristimunkki Minas Bizhishkian kävi alueella 1800-luvulla. Hänen mukaansa kaupungissa oli lisäksi yksi linnoitus ja muutamia kauppoja. Kaupunkiin oli jossain vaiheessa muuttanut Persian armenialaisia ja he olivat rakennuttaneet kirkon, joka oli kuitenkin jo kadonnut Bizhishkianin vieraillessa. 1800-luvulla Rize mainitaan useampaan otteeseen historiallisissa lähteissä liittyen paikallisen Tuzdju- oghullari -suvun kapinoihin sulttaani Mahmud II:ta vastaan. Suku oli vaurastunut maataloudella ja heillä oli hulppea palatsi Rizessä. Kapinoiden jälkeen suvun jäsenet karkotettiin Varnaan ja Ruseen. Vuonna 1877-8 Rizestä tuli osa vastaperustettua Lazistanin sandjakia ja siitä tehtiin alueen hallinnollinen keskus. Rize tunnettiin laadukkaista kankaistaan, joita vietiin myytäväksi aina Bagdadiin saakka. Vuoden 1890 paikkeilla kaupungissa oli 160 000 asukasta, joista 138 820 oli muslimeja. Kasvava väkiluku ajoi monet kaupungin asukkaat siirtolaisiksi esimerkiksi Istanbuliin ja Odessaan. Tilanne paheni ensimmäisen maailmansodan myötä ja 1920-luvulla esimerkiksi hedelmien ja pähkinöiden vienti romahti. Valtio pyrki luomaan uusia tulonlähteitä paikallisille ja alueella järjestettiin useita kokeiluja. Niiden myötä aloitettiin kasvattamaan teetä. Tuotanto kiihtyi 1950-luvun jälkeen, mutta siitä ei koskaan tullut täysin kilpailukykyistä. Teen tuotanto on vähentynyt 1980-luvulta lähtien ja muuttoliike Istanbuliin ja Anatolian suurempiin kaupunkeihin on jatkunut. Turkin presidentti Recep Tayyip Erdoğanin isä on kotoisin Rizestä. ==Liikenne== Kaupungista on tieyhteys Trabzoniin, idässä Hopaan lähellä Georgian rajaa ja etelässä Erzurumiin. Istanbuliin on laivaliikennettä. ==Väestö== Vuonna 2013 Rizen asukasluku oli arviotla 104 508\. Vuoden 2000 väkiluku oli 78 144. Kaupungissa sijaitsee Recep Tayyip Erdoğanin yliopisto ja teentutkimuslaitos. ==Lähteet== == Aiheesta muualla == Luokka:Turkin kaupungit Luokka:Antiikin Kreikan siirtokunnat Luokka:Rizen maakunta
Kaikilla mausteilla

Kaikilla mausteilla on: * Kaikilla mausteilla, Aku Ankan taskukirja 312 * Kaikilla mausteilla, saksalainen elokuva vuodelta 2001 * Kaikilla mausteilla, Mikko Alatalon albumi vuodelta 1987 * Kaikilla Mausteilla Catering, Jyrki Sukulan perustama catering-yritys
Aktaios

Aktaios () oli kreikkalaisessa mytologiassa myyttinen Ateenan ensimmäinen kuningas.Pausanias, Periegesis tes Hellados ('Kreikan kuvaus') 1.2.6 (engl. käännös) Aktaioksella oli tytär, Aglauros, joka meni naimisiin Kekropsin kanssa. Kun Aktaios kuoli ilman miespuolista jälkeläistä, peri hänen vävynsä Ateenan valtaistuimen hänen jälkeensä. Ferekydeen mukaan Aktaios oli myös Telamonin isä, jonka tämä sai Glauken kanssa.Apollodoros, Bibliotheke ('Kirjasto') 3.12.6 (engl. käännös) == Lähteet == Luokka:Kreikkalainen mytologia
Manisa

Manisa on kaupunki Turkissa. Se on samannimisen maakunnan pääkaupunki ja siellä asuu yli 317 000 asukasta (2010).http://www.citypopulation.de/php/turkey-manisa.php Historiassa kaupunki on tunnettu nimellä Magnesia, tarkemmin ”Magnesia Sipyloksen juurella” (Magnesia ad Sipylum). Vanhalla ajalla kaupungin läheisyydestä löydettiin magnetiittia, magneettista rautamalmia. Sanat magneetti, magnetismi ja magnetiitti johtuvatkin kaupungin vanhasta nimestäHakusana "magnet", Merriam Webster. == Lähteet == ==Aiheesta muualla== Luokka:Manisan maakunta Luokka:Turkin kaupungit
Kuot

Kuot on itäinen papuakieli, jota puhuu noin 2 400 (2002) ihmistä yhdeksässä eri kylässä Uuden-Irlannin saaren pohjoisrannikolla Papua-Uudessa-Guineassa. Se on Uudessa-Irlannissa puhutuista 19 kielestä ainoa ei-austronesialainen kieli ja luultavasti ainoa säilynyt jäänne kielistä, joita Uudessa-Irlannssa puhuttiin ennen austronesialaisten kansojen saapumista noin 3 500 vuotta sitten. Kuotin kielessä ei ole mainittavia murteita. Kuotin sanajärjestys on melko harvinainen VSO (verbi–subjekti–objekti), ja kieli on vahvasti agglutinoiva. Kieliopillisista piirteistä voidaan mainita kaksi sukua (maskuliini ja feminiini) sekä kaksikon käyttö yksikön ja monikon rinnalla. Kielen verbit jaetaan kolmeen ryhmään, joista kaksi on suljettuja. Myös adjektiivien morfologia on monipuolista. Kuotin kielitieteellinen asema on epäselvä, sillä se ei muistuta muita alueella puhuttuja kieliä sen enempää sanastoltaan kuin kieliopiltaankaan. Vuonna 1975 julkaistussa luokituksessaan, jota muun muassa Ethnologue käyttää, Stephen Wurm luokitteli kuotin itäpapualaisten kielten kielikuntaan, mutta myöhempi Rossin (2005) tekemä luokitus määrittelee sen isolaattikieleksi. Kieli on uhanalainen, sillä yhä suurempi osa puhujista suosii tok-pisiniä ainoana kielenään ja lähetystyö vaarantaa kuotin puhujien alkuperäisen kulttuurin. Myös kielen huomattava erilaisuus verrattuna naapuriheimojen puhumiin austronesialaisiin kieliin vaikeuttaa sen asemaa. Uusi testamentti julkaistiin kuotiksi vuonna 2001. == Lähteet == *Ethnologue *Kuot grammar essentials *Kuot language and culture == Aiheesta muualla == *Swadeshin lista kuotin kielelle Luokka:Papua-Uuden- Guinean kielet Luokka:Isolaattikielet
Akhisar

Akhisar on kaupunki Länsi-Turkissa Manisan maakunnassa. Vuonna 2000 kaupungin väkiluku oli arviolta noin asukasta. Akhisar on ollut Turkin tupakanviljelyn keskus, ja alueella tuotetaan edelleen kymmenesosa Turkin tupakantuotannosta. Myös oliivit ja oliiviöljy ovat tunnettuja. == Historia == Kaupungin alueelta on arkeologisia löytöjä viidentuhannen vuoden takaa, ja se on aina ollut merkittävä kauppapaikka tärkeiden valtateiden risteyksessä. Antiikin aikana kaupungin nimi oli Thyateira, ja se kuului Lyydiaan. Thyateira esiintyy Raamatussa Paavalin matkojen kohteena sekä yhtenä Ilmestyskirjan seitsemästä seurakunnasta. == Lähteet == == Aiheesta muualla == Luokka:Manisan maakunta Luokka:Turkin kaupungit
Biljana Plavšić

thumb Biljana Plavšić (myös kyril. Биљана Плавшић; s. 7. heinäkuuta 1930 Tuzla, Bosnia ja Hertsegovina) on entinen poliitikko, joka toimi Bosnian serbitasavallan presidenttinä vuosina 1996–1998. Jugoslavia-tuomioistuin tuomitsi hänet sodanaikaisista rikoksista helmikuussa 2003 yhdentoista vuoden vankeusrangaistukseen, jota hän suoritti Örebrossa, Ruotsissa. Plavšićin katsottiin myötävaikuttaneen Bosnia ja Hertsegovinan muslimien ja kroaattien murhiin ja karkotuksiin vuosina 1991−1992 ja häntä luonnehdittiin edeltäjänsä Radovan Karadžićin "oikeaksi kädeksi" tämän presidenttikaudella. Plavšić vältti elinkautisen vankeustuomion tunnustamalla etniset puhdistukset Bosnia ja Hertsegovinassa. Oikeudenkäynti Plavšićia vastaan oli alkanut tammikuussa 2001 ja hän oli siihen saakka korkea-arvoisin Jugoslavia-tuomioistuimessa tuomittu henkilö. Hänet vapautettiin 27. lokakuuta 2009, minkä jälkeen hän matkusti välittömästi Serbiaan. Mitä-Missä-Milloin, Kansalaisen vuosikirja 2004, s. 70. Helsinki: Otava, 2003. ISBN 951-1-18590-X. Plavšić oli Serbian demokraattisen puolueen (SDS) jäsen ja työskenteli Sarajevon yliopistossa biologina. == Lähteet == == Aiheesta muualla == Luokka:Bosnialaiset poliitikot Luokka:Sotarikoksista vankeuteen tuomitut Luokka:Biologit Luokka:Presidentit Luokka:Vuonna 1930 syntyneet Luokka:Elävät henkilöt
Norman Podhoretz

Norman B. Podhoretz (s. 16. tammikuuta 1930) on yhdysvaltalainen uuskonservatiivinen ajattelija. Hän syntyi juutalaisten maahanmuuttajien poikana ja valmistui Columbian yliopistosta, Cambridgen yliopistosta sekä Jewish Theological Seminary of Americasta. Podhoretz toimi Commentary-lehden päätoimittajana vuosina 1960–1995. Hänestä tehtiin vuonna 2007 presidenttiehdokas Rudolph Giulianin ulkopoliittinen neuvonantaja. Hän on ottanut vastaan Presidential Medal of Freedomin George W. Bushilta 2004 ja Guardian of Zion -palkinnon Israelin Bar-Ilanin yliopistolta 2007. Podhoretz on julkisuudessa kannattanut Yhdysvaltain sotilaallisia toimia Irakissa ja Iranissa. Hänen julkaistuun tuotantoonsa kuuluu terrorismin vastaista sotaa ”neljäntenä maailmansotana” käsittelevä World War IV: The Long Struggle Against Islamofascism (2007). ==Lähteet== == Aiheesta muualla == Luokka:Yhdysvaltalaiset toimittajat Luokka:Amerikanjuutalaiset Luokka:Vuonna 1930 syntyneet Luokka:Elävät henkilöt
Sergei Popov

Sergei Popov (; 21. syyskuuta 1930 – 25. kesäkuuta 1995 Pietari) on entinen Neuvostoliittoa edustanut kestävyysjuoksija. Hänestä tuli miesten maratonin mestari vuoden 1958 yleisurheilun Euroopan-mestaruuskilpailuissa Tukholmassa Ruotsissa. Popov piti hallussaan miesten maratonin maailmanennätystä, kunnes sen rikkoi 10. syyskuuta 1960 Abebe Bikila. Hän voitti Košicen rauhanmaratonin 1959. ==Lähteet== Luokka:Venäläiset kestävyysjuoksijat Luokka:Vuonna 1930 syntyneet Luokka:Vuonna 1995 kuolleet
Rex Reason

Rex Reason (30. marraskuuta 1928 – 19. marraskuuta 2015) oli yhdysvaltalainen näyttelijä. Hän syntyi isänsä liikematkan takia Berliinissä, Saksassa. Reason vietti nuoruutensa Los Angelesissa ja aloitti näyttelemisen Pasadena Playhousessa. Hänen debyyttielokuvansa oli Storm over Tibet (1952), jossa hänen vastanäytelijänsä oli Diana Douglas. Reason näytteli vuonna 1954 kahdessa elokuvassa, Punainen kotka ja Haaremin vanki nimellä Bart Roberts, koska Universal halusi niin, hän kuitenkin vaati että saisi oman nimensä takaisin käyttöön ja seuraavana vuonna elokuvasta Tuntematon maailma (1955) lähtien elokuvissa käytettiin hänen oikeaa nimeänsä. Reason esiintyi myös televisiosarjoissa kuten Man Without a Gun, The Roaring 20’s ja Wagon Train joka jäi hänen viimeiseksi työkseen näyttelijänä. Vuoden 1963 jälkeen hän teki töitä kiinteistövälittäjänä. Hänen nuorempi veljensä oli näyttelijä Rhodes Reason. Reason kuoli kotonaan Walnutissa, Kaliforniassa vuonna 2015 virtsarakon syöpään. == Filmografia == * The Roaring 20’s, (1960), toimittaja Scott Norris * The Sad Horse, (1959), Bill MacDonald * The Miracle of the Hills, (1959), Scott Macauley * The Rawhide Trail, (1958), Jess Brady * Thundering Jets, (1958), kapteeni Steve Morley * Under Fire, (1957), luutnantti Steve Rogerson * Badlands of Montana, (1957), Steve Brewster * Orjakauppias (Band of Angels, 1957), Seth Parton * Vahvemman laki (Raw Edge, (1956), John Randolph * Hirviö keskuudessamme (The Creature Walks Among Us, 1956), tohtori Thomas Morgan * Savumerkkejä vuorilla (Smoke Signal, 1955), luutnantti Wayne Ford * Tulisuudelma (Kiss of Fire, 1955), Monteran herttua * Kuninkaan käskyä vastaan (Lady Godiva of Coventry, 1955), Harold * Tuntematon maailma (This Island Earth, 1955), Cal Meacham * Punainen kotka (Taza, Son of Cochise, 1954) * Haaremin vanki (Yankee Pasha, 1954) * Mission over Korea, (1953), majuri Hacker * Salome, (1953), Marcellus Fabius * China Venture, (1953), luutnantti Cross * Scaramouche - säilän sankari (Scaramouche, 1952), Edmond * Myrsky Tiibetissä (Storm over Tibet, 1952), David Simms Huomio: Filmografian lähde: == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2015 kuolleet
Rhodes Reason

Rhodes Reason (19. huhtikuuta 1930 Glendale, Kalifornia – 26. joulukuuta 2014 Palm Springs, Kalifornia) oli yhdysvaltalainen näyttelijä. Hän esiintyi pääasiassa televisiossa. Hänellä oli rooleja myös elokuvissa, muun muassa elokuvassa King Kong – jättiläishirviö (1967). Reason syntyi Glendalessa, Kaliforniassa, hänen äitinsä oli Jean (o.s. Robinson) ja isä Rex G. Reason. Hänen vanhempi veljensä on Rex Reason joka oli myös näyttelijä, mutta lopetti vuoden 1963 jälkeen ja ryhtyi kiinteistövälittäjäksi. Hän oli Yhdysvaltain elokuva-akatemian aktiivinen jäsen. == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1930 syntyneet Luokka:Vuonna 2014 kuolleet
Lise-Marie Morerod

Lise-Marie Morerod (s. 16. huhtikuuta 1956) on sveitsiläinen entinen alppihiihtäjä. Morerod saavutti uransa ensimmäisen arvokisamitalin St. Moritzin maailmanmestaruuskilpailuissa 1974 sijoittumalla pujottelussa pronssille. 1978 Garmisch-Partenkirchenissä järjestetyissä MM-kilpailuissa hän sijoittui hopealle suurpujottelussa, ainoastaan 0,05 sekunnin erolla kultamitalisti Maria Eppleen. Samoissa kilpailuissa Morerod jäi pujottelussa seitsemänneksi. Urallaan hän osallistui vain kerran olympialaisiin, Innsbruckin talviolympialaisissa 1976 hän sijoittui neljänneksi suurpujottelussa. Maailmancupin kokonaiskilpailun Morerod voitti kaudella 1976–1977, jonka lisäksi hän sijoittui toiseksi vuonna 1976 ja kolmanneksi vuonna 1978. Suurpujottelun maailmancupin hän voitti kolme kertaa peräkkäin: 1976, 1977 ja 1978, sekä pujottelun maailmancupin kahdesti 1975 ja 1977. Morerod voitti 24 maailmancupin osakilpailua, joista 14 tuli suurpujottelussa ja 10 pujottelussa. Lisäksi hän oli yhteensä 41 kertaa palkintokorokkeella. Morerod loukkaantui auto-onnettomuudessa vuonna 1978, jonka takia hän ei enää pystynyt kilpailemaan samalla tasolla, kuin ennen loukkaantumista. Viimeisen kilpailunsa hän laski tammikuussa 1980. ==Lähteet== * *Morerod Ski-databasen sivuilla Luokka:Sveitsiläiset alppihiihtäjät Luokka:Vuonna 1956 syntyneet Luokka:Elävät henkilöt
Sylvia Jebiwott Kibet

Sylvia Jebiwott Kibet (s. 28. maaliskuuta 1984) on kenialainen kestävyysjuoksija. Kibet voitti 1999 Bydgoszczin alle 18-vuotiaiden MM- kisoissa hopeaa 1 500 metrin juoksussa ajalla 4.24,43. Seitsemän vuotta myöhemmin hän voitti pronssia Afrikan-mestaruuskisoissa 5 000 metrin juoksussa ajalla 15.57,14 ja oli kauden lopussa IAAF:n yleisurheilufinaalissa 3 000 metrin juoksussa viides ajalla 8.40,09. Vuonna 2007 Kibet sai Algerin Afrikan kisoissa pronssia 5 000 metrillä ajalla 15.06,39 ja juoksi Osakan MM-kisoissa 5 000 metrillä neljänneksi ajalla 14.59,26. Myöhemmin samana vuonna hän sijoittui IAAF:n yleisurheilufinaalissa 3 000 metrillä viidenneksi ja 5 000 metrillä toiseksi ajalla 14.57,37. Vuonna 2008 Kibet sijoittui neljänneksi sekä Valencian sisäratojen MM-kilpailuissa 3 000 metrillä että Pekingin olympialaisissa 5 000 metrillä. Hänet palkittiin myöhemmin pronssimitalilla, kun Elvan Abeylegessen suoritus hylättiin dopingrikkomuksen vuoksi. Saman vuoden yleisurheilufinaalissa hän sijoittui kuudenneksi 3 000 metrillä ja 5 000 metrillä. Vuonna 2009 Kibet juoksi Berliinin MM-kisoissa 5 000 metrillä toiseksi ajalla 14.58,33.Berliini 2009 – N 5 000 m tulokset , IAAF Saman vuoden yleisurheilufinaalissa hän sijoittui neljänneksi 5 000 metrillä ja kuudenneksi 3 000 metrillä. Dohan sisäratojen MM-kisoissa 2010 hän oli neljäs 3 000 metrillä. Delhin Kansainyhteisön kisoissa hän sai hopeaa 5 000 metrillä ajalla 15.55,61. Vuoden 2011 maastojuoksun MM-kilpailuissa Punta Umbríassa hän sijoittui henkilökohtaisessa kilpailussa 13:nneksi ja voitti kultaa joukkuekilpailussa.Punta Umbría 2011 – Maastojuoksun MM-kilpailut, tulokset, IAAF Daegun MM-kisoissa hän voitti hopeaa 5 000 metrillä ajalla 14.56,21. Istanbulin sisäratojen MM-kilpailuissa 2012 hän oli neljäs 3 000 metrillä ajalla 8.40,50. Sylvia Kibetin sisko Hilda Kibet ja serkku Lornah Kiplagat ovat myös kestävyysjuoksijoita. ==Henkilökohtaiset ennätykset== ;Ulkoradat * 1 500 metrin juoksu: 4.07,87 (2010) * 3 000 metrin juoksu: 8.37,47 (2013) * Kahden mailin juoksu: 9.16,62 (2007) * 5 000 metrin juoksu: 14.31,91 (2010) * 10 000 metrin juoksu: 30.47,20 (2009) * 10 kilometrin maantiejuoksu: 31.20 (2010) * 15 kilometrin maantiejuoksu: 47.57 (2009) * Puolimaraton: 1.09.51 (2009) ;Sisäradat * 1 500 metrin juoksu: 4.05,33 (2010) * 3 000 metrin juoksu: 8.40,50 (2012) ==Lähteet== * ===Viitteet=== Luokka:Kenialaiset kestävyysjuoksijat Luokka:Vuonna 1984 syntyneet Luokka:Elävät henkilöt
Satsuman han

Satsuman han () oli yksi voimakkaimmista daimion hallitsemista feodaalialueista (han) Japanissa Tokugawa-bakufun aikaan. Sillä oli merkittävä rooli Meiji-restauraatiossa ja sitä seuranneessa Meiji-kauden hallinnossa. Edo-kauden ajan sitä hallitsivat Shimazu-klaanin tozama-daimiot, ja sen alue käsitti Satsuman ja Ōsumin provinssit ja osia Hyūgan provinssista Kyūshūn saarella. Se piti Ryūkyū-kuningaskuntaa vasallivaltionaan. Satsuman hanin alue vastaa nykyisin suurelta osin Kagoshiman prefektuuria ja osia Miyazakin prefektuurista. Virallisesti alue tunnettiin Kagoshiman hanina. Sitä hallittiin Kagoshiman linnasta Kagoshiman kaupungissa. Sen vuosittainen riisintuotanto oli noin 729 000 kokua, toiseksi suurin määrä Kagan hanin jälkeen. == Satsuman daimiot == #Shimazu Iehisa #Shimazu Mitsuhisa #Shimazu Tsunataka #Shimazu Yoshitaka #Shimazu Tsugutoyo #Shimazu Munenobu #Shimazu Shigetoshi #Shimazu Shigehide #Shimazu Narinobu #Shimazu Narioki #Shimazu Nariakira #Shimazu Tadayoshi == Lähteet == == Aiheesta muualla == Luokka:Japanin historia
Lou Christie

Luigi Alfredo Giovanni Sacco eli Lou Christie (s. 19. helmikuuta 1943) on yhdysvaltalainen laulaja-lauluntekijä, joka muistetaan 1960-luvun poptähtenä. Hän syntyi ja kasvoi Pennsylvaniassa; taiteilijanimen otti levy-yhtiö käyttöön ilman hänen suostumustaan. Christien hittien joukossa ovat "The Gypsy Cried", "Two Faces Have I", "Lightnin' Strikes", "Rhapsody in the Rain", "I'm Gonna Make You Mine" ja "Beyond the Blue Horizon". Luokka:Yhdysvaltalaiset laulaja- lauluntekijät Luokka:Vuonna 1943 syntyneet Luokka:Elävät henkilöt
Angela McCoy

Angela Nicoletti-HulkkoJulkiset verotiedot 2012, Verohallinto, taiteilijanimeltään Angela McCoy, (s. 12. elokuuta 1964 Hollywood, Los Angeles, Kalifornia, Yhdysvallat) on yhdysvaltalaissyntyinen näyttelijä ja laulaja, joka asuu Suomessa. Hän on Hanoi Rocks -yhtyeen perustajajäsenen, soolokitaristi ja säveltäjä Andy McCoyn entinen vaimo. Angelan serkku on Johnny Thunders ja hän on myös Izzy Stradlinin entinen puoliso.IMDb, Angela Nicoletti Biography Angela on esiintynyt lukuisissa musiikkivideoissa kuten David Lee Rothin "California Girls" ja "Just a Gigolo/I Ain't Got Nobody", Guns N' Rosesin "Sweet Child O' Mine", Rattin Dance ja Andy McCoyn Live Ammon "Strung Out". Nicoletti esiintyi ensimmäisen kerran ammattilaulajana Ruotsissa vuonna 1993. Andy McCoy perusti yhtyeen Live Ammo ja Angela liittyi siihen. Hän laulaa kappaleessa "Fox Field Junction". Hän oli laulajana myös vuonna 1997 punkyhtye Briardin comebackin yhteydessä. Angela ja Andy alkoivat työskennellä yhteisen elokuvan ja soundtrackin parissa vuonna 1997. Elokuvan nimeksi tuli The Real McCoy. Se kilpaili palkinnoista Berliinin elokuvajuhlilla ja oli ehdolla myös Sodankylän elokuvafestivaaleilla Suomessa. Berliinin ja Sodankylän lisäksi elokuva oli ehdolla palkinnonsaajaksi myös São Paulossa, Brasiliassa. Elokuvan tekeminen kesti lopulta melkein kolme vuotta, kun Andy oli joutunut vakavaan onnettomuuteen pudottuaan parvekkeelta kesken kuvauksia. Elokuva on saanut ylistäviä arvosteluja muun muassa New York Timesissa ja Billboardissa. Vuonna 2003 Angela ja Andy esiintyivät omassa viikoittaisessa tv-sarjassaan nimeltä "The McCoys Show" MTV3:lla. Sarjaa tehtiin 18 jaksoa. Sarja tavoitti noin 500 000 katsojaa jaksoa kohti. ==Lähteet== Luokka:Andy McCoy Luokka:Yhdysvaltalaiset näyttelijät Luokka:Yhdysvaltalaiset rocklaulajat Luokka:Yhdysvaltalaiset mallit Luokka:Vuonna 1964 syntyneet Luokka:Elävät henkilöt
Baron Davis

Baron Walter Louis Davis (s. 13. huhtikuuta 1979, Los Angeles, Kalifornia) on yhdysvaltalainen koripalloilija. Hän pelaa tällä hetkellä ammattilaisena NBA:ssa, joukkueessa Cleveland Cavaliers. Hän siirtyi sinne helmikuussa 2011 Los Angeles Clippersistä. Charlotte Hornets (nyk. New Orleans Hornets) varasi Davisin vuoden 1999 NBA Draftissa 1. kierroksen kolmantena valintana. NBA- debyytissään vuonna 1999, 100-86-voitossa Orlando Magicia vastaan Davis kirjautti yhdeksän pistettä, viisi levypalloa, kaksi syöttöä ja kaksi riistoa. Baron Davis on valittu NBA:n tähdistöotteluun kahdesti vuosina 2002 ja 2004. == NBA-ura == Runkosarja Kausi Seura Ottelut MIN MIN/O LEV LEV/O R R/O T T/O S S/O PTS PTS/O 99-00 Charlotte Hornets 84 1523 1:36 165 2.0 97 1.2 19 0.2 809 3.8 486 45.9 00-01 Charlotte Hornets 82 3192 38:53 408 5.0 170 2.1 36 0.4 598 7.3 1131 13.8 01-02 Charlotte Hornets 82 3318 40:30 349 4.3 172 2.1 47 0.6 698 8.5 1484 18.1 02-03 New Orleans Hornets 50 1889 37:47 186 3.7 91 1.8 22 0.4 320 6.4 856 17.1 03-04 New Orleans Hornets 67 2686 40:06 287 4.3 158 2.4 27 0.4 501 7.5 1532 22.9 04-05 New Orleans Hornets 18 593 32:53 67 3.7 31 1.7 4 0.2 129 7.2 340 18.9 04-05 Golden State Warriors 28 988 35:17 108 3.9 50 1.8 10 0.4 233 8.3 545 19.5 05-06 Golden State Warriors 54 1971 36:30 236 4.4 89 1.7 14 0.3 480 8.9 967 17.9 06-07 Golden State Warriors 63 2221 35:17 276 4.4 135 2.1 29 0.5 509 8.1 1264 20.1 07-08 Golden State Warriors 82 3196 39:00 385 4.7 191 2.3 43 0.5 623 7.6 1791 21.8 Playoffs Kausi Seura Ottelut MIN MIN/O LEV LEV/O R R/O T T/O S S/O PTS PTS/O 99-00 Charlotte Hornets 4 57 14:15 6 1.5 4 1.0 0 0.0 6 1.5 23 5.8 00-01 Charlotte Hornets 10 397 39:42 44 4.4 28 2.8 5 0.5 58 5.8 178 17.8 01-02 Charlotte Hornets 9 401 44:36 63 7.0 32 3.6 5 0.6 71 7.9 203 22.6 02-03 New Orleans Hornets 5 194 38:48 18 3.6 7 1.4 2 0.4 42 8.4 102 20.4 03-04 New Orleans Hornets 7 260 37:06 29 4.1 11 1.6 5 0.7 49 7.0 127 18.1 06-07 Golden State Warriors 11 445 40:30 50 4.5 32 2.9 7 0.6 72 6.5 278 25.3 == Lähteet == Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt
Kabasiitti

Kabasiitti on zeoliitteihin kuuluva hohtosilikaattimineraali, jonka kemiallinen kaava on (Ca,Na2,K2,Mg)Al2Si4O12 · 6H2O. Kabasiitista tunnistetaan muunnokset kabasiitti-Ca, kabasiitti-K, kabasiitti-Na ja kabasiitti-Sr, riippuen ilmaistun kationin näkyvyydestä. Kabasiittia esiintyy tavallisimmin basalttikivien manteleissa. Kabasiitti kiteytyy trigonisessa kidejärjestelmässä, ja sille on kidejärjestelmälle tyypilliset romboedriset kiteet. Kaksostuminen on tavallista, ja sekä kosketus- että tunkeutumiskaksosia esiintyy. Mineraali on väriltään valkoista, väritöntä, oranssia, ruskeaa, vaaleanpunaista, vihreää tai keltaista. Kabasiitin kovuus Mohsin asteikolla on 3–5 ja sen ominaispaino on 2.0–2.2. Sillä on lasimainen kiilto. == Lähteet == == Aiheesta muualla == * Mindat: Chabazite * Galleries.com: The mineral Chabazite Luokka:Silikaattimineraalit
M/S Norbay

M/S Norbay () on P&O; North Sea Ferriesin omistama ro-ro-rahtialus. Alus on rakennettu vuonna 1994 Van der Giessen-De Noordin telakalla Alankomaissa. Kuollutta painoa laivalla on 6 722 tonnia. Norbay on rekisteröity Bermudan lipun alle ja sen kotisatama on Hamilton. Norbayn sisaralus on M/S Norbank. == Käyttöhistoria == 13\. marraskuuta 1993 alus laskettiin vesille ja helmikuussa 1994 se luovutettiin North Sea Ferriesin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Hull. Tämän jälkeen alus aloitti liikennöinnin Hullin ja Alankomaiden Rotterdamin välisessä liikenteessä. Vuonna 1996 alus siirtyi P&O; North Sea Ferries omistukseen. Joulukuussa 2001 alus rekisteröitiin Bermudan lipun alle. Kotisatamaksi tuli Hamilton. 7. tammikuuta 2002 Norbay siirtyi P&O; Irish Sean Liverpoolin ja Dublinin väliseen liikenteeseen. == Lähteet == == Aiheesta muualla == *Fakta om Fartyg – M/S Norbay *The ferry site – M/F Norbay Norbay
Sarat (kansa)

Sarat ovat etninen ryhmä, joka muodostaa noin 30 % Tšadin ja kahdeksan prosenttia Keski-Afrikan tasavallan väestöstä. Sarat ovat suurin etninen ryhmä Tšadissa ja neljänneksi suurin Keski-Afrikan tasavallassa. He puhuvat jotain noin viidestätoista sara-kielestä, jotka kuuluvat nilosaharalaisten kielten keskisudanilaiseen ryhmään. Sarat jakaantuvat kahteentoista heimoon. Sarojen uskotaan saapuneen Tšadiin 1500-luvulla ja he joutuivat ankarasti arabien orjakauppiaiden verottamaksi. Siirtomaa-aikana suuri määrä saroja palveli Ranskan armeijassa ensimmäisessä ja toisessa maailmansodassa. Sarat harjoittavat luonnonuskontoja ja noin kuudennes on kristittyjä. Sarojen yhteiskunta koostuu autonomisista, päämiesten ja kylänvanhinten johtamista kyläyhteisöistä. Seitsemän vuoden välein järkjestetään kylän aikuistuville nuorille inititaatiojakso, joka kestää kaksi kuukautta. Aiemmin naisten tapoihin kuului myös venyttää alahuulta levyllä, mutta tästä on luovuttu vuosikymmeniä sitten. Perinteiseen sarojen elintapaan kuuluu maanviljelys kuokkaa käyttäen: viljelyskaveja ovat taaro, jamssi ja bataatti ja kotieläimiä naudat, vuohet, lampaat, kanat sekä pienet hevoset. == Lähteet == Luokka:Keski-Afrikan tasavallan etniset ryhmät Luokka:Tšadin etniset ryhmät
30 hittiä! – Live

30 hittiä! – Live on vuonna 1999 julkaistu Frederikin kokoelmalevy. Levy on äänitetty Frederikin keikalla. == Kappaleet == # # # # # # # # # # # # # # # == Lähteet == Luokka:Vuoden 1999 kokoelma-albumit Luokka:Vuoden 1999 konserttitallenteet Luokka:Frederikin albumit
Jan Opletal

Jan Opletal (1. tammikuuta 1915 – 11. marraskuuta 1939) oli lääketieteen opiskelija Kaarlen yliopistossa Prahassa. Hän haavoittui kuolettavasti natsien vastaisen mielenosoituksen aikana Saksan miehittäessä osaa Tšekkoslovakiasta. Tšekkoslovakian itsenäisyyspäivänä 28. lokakuuta 1939 Prahassa oli natsien vastaisia mielenosoituksia ja mellakoita, jotka Gestapo-poliisijoukot tukahduttivat väkivalloin. Jan Opletal sai ampumahaavan vatsaansa ja kuoli myöhemmin 11. marraskuuta. Opletalin hautajaisiin 15. marraskuuta osallistui tuhansia opiskelijoita. Hautajaisista alkoi jälleen uusia opiskelijalevottumuuksia, joiden seurauksena saksalaiset sotilaat tunkeutuivat yöllä Prahan opiskelija-asuntoloihin ja pidättivät satunnaisesti satoja opiskelijoita 17. marraskuuta 1939. Böömin–Määrin protektoraatin valtakunnanprotektori (), vapaaherra Konstantin von Neurath sulki kaikki tšekkiläiset yliopistot ja korkeakoulut, lähetti yli 1200 opiskelijaa keskitysleireille ja teloitutti yhdeksän opiskelijajohtajaa ilman oikeudenkäyntiä. Opletalin jäännökset siirrettiin hänen kotikyläänsä Nákloon, Olomoucin piirikunnalle, jonne on myös pystytetty Opletalin muistomerkki. Nykyisin näiden tapahtumien muistona vietetään kansainvälistä opiskelijoiden päivää. == Lähteet == * == Aiheesta muualla == * International Union of Students * In the footsteps of November 17 -Czech Republic (Vendula Veselá) Luokka:Tšekkiläiset henkilöt Luokka:Tšekin historia Luokka:Vuonna 1915 syntyneet Luokka:Vuonna 1939 kuolleet
Tuu jo tangoon – 35 vuotta rautaista Reetua

Tuu jo tangoon – 35 vuotta rautaista Reetua on Frederikin kokoelmalevy vuodelta 2004. Levy julkaistiin juhlistamaan Frederikin 35-vuotista taiteilijauraa. Levy sisältää Frederikin vähemmän tunnettuja vanhoja kappaleita sekä uusia kappaleita, esimerkiksi "Idi Amin" -kappaleen, joka julkaistiin singlenä. Levy oli jaettu kahteen levyyn. Ensimmäinen levy sisälsi herkempiä kappaleita, muun muassa covereita Elviksen balladeista. Toinen levy oli nopeatempoista "junttidiscoa". == Kappaleet == ;Frederik 22 Kutuhittiä CD 1 # # # # # # # # # # # # # # # # # # # # # # ;Frederik 22 Bailuhittiä CD 2 # # # # # # # # # # # # # # # # # # # # # # == Lähteet == Luokka:Vuoden 2004 kokoelma-albumit Luokka:Frederikin albumit
Rakkauden kiertokulku (livealbumi)

Rakkauden kiertokulku on vuonna 2001 julkaistu Marjorien, Anneli Saariston ja Eija Kantolan samannimisen konserttikiertueen konsertin live-taltiointi. == Kappaleet == == Aiheesta muualla == * Rakkauden kiertokulku discogs.com -sivustolla Luokka:Vuoden 2001 konserttitallenteet Luokka:Suomalaiset iskelmäalbumit
Lentopotkun potkaisija

Lentopotkun potkaisija (, lyh.P) on pelipaikka amerikkalaisessa jalkapallossa. Hän on erikoisjoukkuepelaaja, jonka tehtävänä on potkaista pallo lentopotkulla () vastustajalle ja tehdä näin heidän kenttäasemansa mahdollisimman huonoksi. Lentopotkaisijaa käytetään yleensä oman hyökkäysvuoron neljännellä yrityksellä, kun ei haluta vastustajan saavan palloa hyvistä kenttäasemista, mikäli neljännellä yrityksellä ei uutta yrityssarjaa saataisikaan. == Taidot == Lentopotkaisijoilta ("punttaajilta", kuten suomalainen lajislangin termi kuuluu) vaaditaan, kuten myös potkaisijoilta, kovaa potkuvoimaa. Ammattilaisliiga NFL:ssä hyvien lentopotkaisijoiden kauden potkujen keskimitta on 40-45 jaardia. Kuitenkin yhtä tärkeää kuin potkun pituus, on myös pallon lentoaika. Pallon pitää pysyä ilmassa useita sekunteja, jotta lentopotkujoukkue ehtisi lähelle vastustajan potkun vastaanottajaa ja taklaamaan tätä. Jotkut lentopotkaisijat saattavat toimia myös joukkueidensa aloituspotkujen potkaisijoina potkaisijoiden sijasta. Potkumaali- ja lisäpisteyrityksissä he toimivat yleensä holderina (pelaajana, joka vastaanottaa sentteriltä taaksepäinsyötön ja asettaa pallon maahan potkaisijaa varten). == Ura == Lentopotkaisijoilla on tyypillisesti keskimääräistä pidemmät pelaajaurat kuin muilla joukkueen pelaajilla. Tämä johtuu pienemmästä loukkaantumisriskistä, koska he ovat hyvin lyhyitä aikoja kentällä ja kokevat harvoin kontaktia: punttaajat saattavat joskus joutua taklaamaan potkunpalauttajia, mutta varsinkin itse potkun aikana heitä suojaavat tiukat säännöt koskemattomuudesta. Jeff Feagles, New York Giantsin lentopotkaisija pelasi vuonna 2007 yhteensä 20:nnen kautensa ja hänen virkaveljensä Sean Landetalla on takana yhteensä 22 vuotta ammattilaisliigoissa (19 NFL:ssä ja kolme edesmenneessä USFL:ssä). Luokka:Amerikkalaisen jalkapallon pelipaikat
José Iván Gutiérrez

José Iván Gutiérrez Palacios (s. 27. marraskuuta 1978 Hinojedo, Kantabria) on espanjalainen maantiepyöräilijä, joka kilpaili ammattilaisena 2000–2014. Gutiérrez voitti alle 23-vuotiaiden maantieaika-ajon maailmanmestaruuden Veronassa vuonna 1999. Aikuisten sarjassa hän saavutti samassa lajissa MM- hopeaa Madridissa 2005 Michael Rogersin jälkeen. Gutiérrez on voittanut Espanjan maantieajomestaruuden vuosina 2001 ja 2010 sekä aika-ajomestaruuden kolme kertaa. Hän on voittanut lisäksi Giro dell'Emilian, Eneco Tourin kahdesti ja Välimeren ajon. == Saavutuksia == === Yhden päivän kilpailut === *MM-kilpailujen aika-ajo: 2004 yhdeksäs, 2005 hopeaa, 2006 neljästoista, 2007 seitsemäs, 2008 kuudestoista, 2010 seitsemästoista *Giro dell'Emilia: 2003 voitto *Grand Prix des Nations: 2004 kolmas *GP Llodio: 2002 voitto *Clasica Almeria: 2005 voitto *Espanjan maantieajomestari: 2001, 2010 *Espanjan maantieaika-ajomestari: 2004, 2005, 2007 === Etappikilpailut === *Ranskan ympäriajo: 2004 kolmas prologissa *Italian ympäriajo: 2006 kolmas etapilla 18 *Eneco Tour: **2007 kokonaiskilpailun voitto **2008 prologin ja kokonaiskilpailun voitto *Dauphiné Libéré: 2005 mäkikilpailun voitto *Critérium International: 2004 kokonaiskilpailussa toinen *Välimeren ajo: **2006 pistekilpailun ja etapin 2 voitto **2007 kokonaiskilpailun voitto *Burgosin ympäriajo: **2002 etapin 2 voitto **2006 etappien 3 (aika-ajo) ja 5 voitto *Murcian ympäriajo: **2004 kokonaiskilpailussa toinen, pistekilpailun ja etapin 2 (aika-ajo) voitto **2006 kokonaiskilpailussa toinen, etapin 3 (aika-ajo) voitto *Kastilia ja Leónin ympäriajo: 2004 kokonaiskilpailussa kolmas, etapin 1 voitto *Vuelta a la Comunidad Valenciana: 2008 etapin 1 voitto *Giro della Provincia di Lucca: 2003 pistekilpailun voitto *GP CTT Correios: 2001 kokonaiskilpailun voitto *Grande Premio M.R. Cortez: 2001 etapin 2 a (aika-ajo) voitto == Lähteet == *José Iván Gutiérrez trap-friis.dk- tietokannassa *José Iván Gutiérrez cyclingarchives.com-tietokannassa ===Viitteet=== Luokka:Espanjalaiset maantiepyöräilijät Luokka:Vuonna 1978 syntyneet Luokka:Elävät henkilöt
Adios (albumi)

Adios on vuonna 1993 julkaistu Frederikin albumi. Levyn tunnetuin kappale lienee "Kyynelten jälkeen". == Kappaleet == # # # # # # # # # # # # == Aiheesta muualla == * Adios discogs.com -sivustolla Luokka:Frederikin albumit Luokka:Vuoden 1993 albumit
Vera

Vera tarkoittaa ainakin seuraavia: * Vera, naisen etunimi * Vera (oik. Heidi Puurula), suomalainen laulaja * Aloitusrahasto Vera, Avera, Veraventure-yhtiön hallinnoima aloitusrahasto * Vera, sukunimenä: ** Bryan Vera (s. 1981), yhdysvaltalainen nyrkkeilijä ** Carlos Vera (s. 1976), ecuadorilainen jalkapallotuomari ** Daniel Bazán Vera (s. 1973), argentiinalainen jalkapalloilija ** Enrique Vera (s. 1979), paraguaylainen jalkapalloilija ** Héctor Eduardo Vera Colona (s. 1962), perulainen katolinen piispa ** Urko Vera (s. 1987), espanjalainen jalkapalloilija ** Yvonne Vera (1964–2005), zimbabwelainen kirjailija * Vera, Andreï Makinen romaani * M/S Vera, Gustaf Eriksonin omistama rahtilaiva * Vera, tšekkiläinen tutkajärjestelmä * VeRa (Venus Express Radio Science), Venus Express -luotaimen instrumentti * Taifuuni Vera, Japaniin 21. syyskuuta 1959 iskenyt taifuuni ==Katso myös== Veraan liittyvät myös seuraavat asiat: * Aloë vera eli lääkeaaloe, mehikasvi * Pistacia vera eli mantelipistaasi, kasvi * Veracruz, useiden eri paikkojen nimi.
Beau Weaver

Beauregard Rodriquez Weaver (s. Oklahoma) on yhdysvaltalainen ääninäyttelijä, joka oli muun muassa Teräsmiehen äänenä hahmon 1980-luvun nimikko animaatiosarjassa. ==Ura== Weaver vietti lapsuutensa Tulsassa ja aloitti työskentelemään aluksi freelancerina useiden eri radiokanavien parissa 1960- ja 1970-luvulla. Hän on ollut Yhdysvaltojen radiopersoonana 1970- ja 1980-luvulla muun muassa popasemien, kuten Los Angelesissa KHJ:llä, San Franciscossa KFRC:llä, San Diegossa KCBQ:lla ja Dallasin KNUS:llä. Erityisesti 1980-luvun alussa Weaver oli muun muassa juontajana Transtar Radio Networkilla ja samoihin aikoihin Weaver ryhtyi tekemään äänirooleja piirrettyihin, mainosjuontoja televisiomainoksiin, sekä elokuvien trailereihin. Weaver asuu Los Angelesissa, jossa hän on menestyneimpiä ääninäyttelijöitä. Weaveria kuullaan päivittäin useiden televisio- ja elokuvamainosten kertojaäänenä. 2000-luvulla hän on tehnyt harvemmin äänirooleja animaatioihin. Weaver muun muassa valittiin Texas Radio Hall of Fameen vuonna 2003. == Aiheesta muualla == * Voice Chasers Luokka:Yhdysvaltalaiset radiotoimittajat Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Syntymävuosi puuttuu Luokka:Elävät henkilöt
Rosabeth Moss Kanter

Rosabeth Moss Kanter (s. 15. maaliskuuta 1943 Cleveland, Ohio) on yhdysvaltalainen kauppatieteen professori, erikoisaloinaan strategia, innovaatiot ja muutosjohtaminen. Hän työskentelee Harvardin yliopistossa, jossa hänellä on liiketaloustieteen Ernest L. Arbuckle -professuuri.Faculty & Research: Rosabeth M. Kanter Kanter toimi vuosina 1989–1992 Harvard Business Reviewin päätoimittajana. == Koulutus == Kanter valmistui kandidaatiksi (psykologia ja sosiologia) Bryn Mawr Collegesta vuonna 1964. Sieltä hän siirtyi Michiganin yliopistoon, missä hän opiskeli ensin maisteriksi (1965), ja valmistui tohtoriksi (sosiologia) vuonna 1967. == Akateeminen ura == Kanter oli vasta toinen nainen, joka valittiin pysyvään virkaan Harvard Business Schoolissa (HBS). Ennen siirtymistään HBS:ään vuonna 1986, Kanter toimi vierailevana professorina MIT:n Sloan School of Managementissa (1979–1986). MIT:a ennen Kanter hoiti organisaation johtamisen ja sosiologian professuureja Yalessa (1977–1986), ja oli sosiologian apulaisprofessori Brandeisin yliopistossa (1966–1977). 1975–1976 hän oli Post-doc -tutkijana Harvard Law Schoolissa ja 1973–1974 organisaatiokäyttäytymisen tutkimusohjelmassa Harvardissa. === Tunnustukset === Kanter on saanut urallaan lukuisia tunnustuksia, muun muassa 22 kunniatohtorin arvoa. == Julkaisuja == * * * * * * * * * * * * * * * == Lähteet == * === Viitteet === == Aiheesta muualla == *Kanterin blogi *Rosabeth Moss Kanterin haastattelu (Strategy-Business.com) *The Handy Guide to the Gurus of Management (Charles Handy haastattelee Kanteria, .ram) *Kanterin artikkeleita HBS:n Working Knowledge -sivuilla Luokka:Johtamisteoreetikot Luokka:Yhdysvaltalaiset professorit Luokka:Harvardin yliopiston professorit Luokka:Yalen yliopiston professorit Luokka:Vuonna 1943 syntyneet Luokka:Elävät henkilöt
Love... and Marriage

Love... and Marriage oli Yleisradion TV1:n Viihdetoimituksen tekemä ohjelma, joka sai kunniamaininnan kansainvälisessä Montreux’n Kultainen ruusu -viihdeohjelmakilpailussa vuonna 1971Yleisradion historia 1949 - 1996, osa 2, s. 232 ja osa 3, s. 170, Yleisradio 1996,. Ohjelma kertoo hullunkurisen tarinan rakkaudesta, häistä ja hääyöstä piikitellen hääseremonioitten kliseitä. Love... and Marriage tehtiin Kultaisen Ruusun festivaalia ja kansainvälistä myyntiä silmällä pitäen englanniksi. Ohjelman pääosissa ovat Marja Korhonen (morsian), Pekka Autiovuori (sulhanen) ja Helge Herala (pappi). Muissa osissa muun muassa Varma Lahtinen, Juhani Kumpulainen ja Seppo Kolehmainen. Ohjelma kuvattiin Yleisradion Pasilan studioilla värifimille. Käsikirjoituksesta ja ohjauksesta vastasivat Vesa Nuotio ja Erkki Pohjanheimo, musiikista Esko Linnavalli, lavastuksesta Aimo Pöyhönen, kuvauksesta Veikko Mård ja leikkauksesta Kaija Ahopelto. Love... and Marriage esitettiin ensi kerran Yle TV1:ssä 13.3.1971Helsingin Sanomat 13.3.1971, tv-palsta ja uusittiin TV1:ssä 24.8.1971Helsingin Sanomat 24.8.1971, tv-palsta == Lähteet == == Aiheesta muualla == * Golden Rose Festival * Erkki Pohjanheimon tuotantoja Luokka:Viihdeohjelmat Luokka:Yle TV1:n televisio-ohjelmat Luokka:Suomalaiset televisio-ohjelmat
Red Sparowes

Red Sparowes on yhdysvaltalainen Post-rockia/-metallia soittava yhtye, joka perustettiin Los Angelesissa vuonna 2003. Yhtye koostuu Isiksen, Neurosiksen, Halifax Pierin, Angel Hairin ja Pleasure Foreverin entisistä ja nykyisistä jäsenistä. Yhtye on tunnettu erittäin pitkistä kappaleiden nimistään. Kappaleissa ei myöskään ole ollenkaan lauluosuuksia. Yhtye esiintyi Suomessa vuonna 2011 Joensuussa Ilosaarirock-festivaalilla. ==Kokoonpano== * Bryant Clifford Meyer - kitara * Greg Burns - basso * Emma Ruth Rundle - kitara * Andy Arahood - kitara / basso * David Clifford - rummut ===Entiset jäsenet=== * Jeff Caxide - basso / kitara * Dana Berkowitz - rummut * Josh Graham - kitara ==Diskografia== ===Studioalbumit=== *At the Soundless Dawn (2005) *Every Red Heart Shines Toward the Red Sun (2006) *The Fear Is Excruciating, But Therein Lies the Answer (2010) ===Muu tuotanto=== *Red Sparowes (2004) (demo) *Untitled (2006) (Split-julkaisu Gregor Samsan kanssa) *Triad (2006) (Split-julkaisu Battle of Micen ja Made Out Babiesin kanssa) *Black Tar Prophecies Vol. I (2006) (Split-julkaisu Grailsin kanssa) *Oh Lord, God of Vengeance, Show Yourself! (2006) (CD) ==Aiheesta muualla== * Yhtyeen viralliset sivut * Luokka:Yhdysvaltalaiset rockyhtyeet Luokka:Post-metal- yhtyeet
Piet Kee

Pieter William "Piet" Kee (30. elokuuta 1927 – 25. toukokuuta 2018Organist en componist Piet Kee (90) overleden ) oli alankomaalainen urkuri ja säveltäjä. Hän opiskeli konservatoriossa Amsterdamissa ja nousi maineeseen varsinkin improvisaatiotaidoillaan; hän voitti Haarlemin kansainvälisen improvisointikilpailun perättäisinä vuosina 1953–1955. Kee työskenteli pitkään urkupedagogina sekä kirkkourkurina Alkmaarissa ja Haarlemissa. Hänen sävellystuotantoonsa kuuluu muun muassa Haarlem Concerto (2005) uruille ja orkesterille. ==Lähteet== Luokka:Alankomaalaiset urkurit Luokka:Alankomaalaiset säveltäjät Luokka:Vuonna 1927 syntyneet Luokka:Vuonna 2018 kuolleet
Tatjana Lioznova

Tatjana Mihailovna Lioznova (; 20. heinäkuuta 1924 Moskova, Neuvostoliitto – 29. syyskuuta 2011) oli venäläinen ohjaaja, joka muistetaan muun muassa minisarjasta Kevään seitsemäntoista hetkeä (1973). Hän teki myös täyspitkiä elokuvia, joihin kuuluu Aamulla varhain (Rano utrom, 1966). Lioznovasta tehtiin Neuvostoliiton kansantaiteilija vuonna 1984. == Lähteet == == Aiheesta muualla == * * Tatjana Lioznova Luokka:Venäläiset elokuvaohjaajat Luokka:Vuonna 1924 syntyneet Luokka:Vuonna 2011 kuolleet
Dragan Čavić

Dragan Čavić (kyril. Драган Чавић; s. 10. maaliskuuta 1958 Zenica) on bosnialainen serbipoliitikko, joka toimi Bosnian serbitasavallan varapresidenttinä 2000–2002 ja presidenttinä 2002–2006. Hän edustaa Demokraattista puoluetta. == Aiheesta muualla == Luokka:Bosnialaiset poliitikot Luokka:Presidentit Luokka:Vuonna 1958 syntyneet Luokka:Elävät henkilöt
Kolmisoppi (Kuopion kaupunginosa)

Kolmisoppi on Kuopion 30. kaupunginosa noin seitsemän kilometriä keskustasta etelään. Kaupunginosan itäraja kulkee osaksi valtatiellä 5. Alue on saanut nimensä siellä sijaitsevasta Kolmisoppi-järvestä. Alueella on myös pienempi, edelliseen laskeva Vuorilampi. Naapurikaupunginosia ovat Neulaniemi, Neulamäki ja Savilahti pohjoisessa, Särkiniemi ja Levänen idässä sekä Neulalampi etelässä. Lännessä kaupunginosa rajautuu Kallaveden Pilpanlahteen. Kolmisopen pohjoisosissa sijaitseva Kolmisoppi-Neulamäen luonnonsuojelualue on noin 200 hehtaarin kokoinen. Kolmisopessa sijaitsee myös Kolmisopen ryhmäpuutarha ja Pilpan maja. Kaupunginosan etelärajalla Kolmisopenrannassa on mökkiasutusta. Kolmisoppi on antanut nimensä lähistöllä, mutta Neulalammen kaupunginosan puolella sijaitsevalle yritysalueelle. Yritysalueella sijaitsee esimerkiksi Kauppakeskus Kolmisoppi. ==Lähteet== * ==Aiheesta muualla== *Kolmisoppi- Neulamäki (esite ulkoilualeen karttoineen, pdf) (kuopio.fi) *Neulamäki- Vuorilampi (ikkunasuomenluontoon.fi) *Kolmisoppi-Neulamäki, Natura 2000-alue (ympäristo.fi) *
Robert K. Merton

Robert King Merton (4. heinäkuuta 1910 – 23. helmikuuta 2003) oli yhdysvaltalainen sosiologi, joka määritteli muun muassa itsensä toteuttavan ennusteen käsitteen. Hän syntyi juutalaisille maahanmuuttajavanhemmille Philadelphiassa. Merton loi huomattavan uran Columbian yliopiston professorina ja sai vuonna 1994 Yhdysvaltain presidentin myöntämän National Medal of Science -palkinnon. Taloustieteen Nobel-palkittu Robert C. Merton on hänen poikansa. Merton, Robert K. Merton, Robert K. Merton, Robert K.
Ultima III

Ultima III: Exodus on Origin Systemsin kehittämä ja alun perin 1983 julkaisema Ultima-tietokoneroolipelisarjan videopeli. Exodus oli aikanaan ensimmäinen animoituja hahmoja sisältänyt tietokoneroolipeli. Pelaajalla oli myös hallinnassaan kokonainen seurue yhden pelaajahahmon sijasta. == Tarina == Sankari saa Lord Britishiltä tehtävän voittaa Exoduksen ja lähtee Ambrosiaan etsiäkseen salaperäistä Time Lordia ja viimein Isle of Fireen lopputaisteluun Exoduksen kanssa. == Vastaanotto == Peli voitti Computer Gaming Worldin lukijaäänestyksessä vuoden 1985 parhaan seikkailupelin palkinnon. == Aiheesta muualla == * Luokka:Amiga-pelit Luokka:Commodore 64 -pelit Luokka:Vuoden 1983 videopelit Luokka:DOS-pelit Luokka:Ultima
Puumat

Puumat (Puma) on kissaeläinten (Felidae) suku. Sen ainoa elossa oleva laji on puuma (Puma concolor). == Lähteet == Luokka:Kissaeläimet
Martti Koskinen

Martti Antero Koskinen (18. heinäkuuta 1941 Pulkkila – 26. joulukuuta 1988 Utajärvi) oli suomalainen sanoittaja ja säveltäjä. Hänen musiikkiansa ovat esittäneet muun muassa Esko Rahkonen, Reijo Kallio ja Matti Esko. Utajärvelle hän muutti vuonna 1953 ja asui siellä kuolemaansa vuoteen 1988 saakka. Olet rakkain -kappaleen sanat liittyvät Martti Koskisen ja Chrisse Johanssonin yhteistyövuosiin. Kristiina Mäki on esittänyt tämän kappaleen LP:llä "Mää kottiis nyt" v. 1984. == Lähteet == * Utajärvi-info === Viitteet === ==Aiheesta muualla== * Henkilögalleria KirjastoVirma: Tarja Vimpari, 2003. (Viitattu 10.10.2007) * https://kansalliskirjasto.finna.fi/kansalliskirjastofikka/AuthorityRecord/melinda.(FI- ASTERI-N)000202601 Koskinen, Martti: säveltäjä, sanoittaja, harmonikansoittaja (viitattu 3.9.2022) Luokka:Suomalaiset sanoittajat Luokka:Suomalaiset säveltäjät Luokka:Vuonna 1941 syntyneet Luokka:Vuonna 1988 kuolleet
Tanegashiman avaruuskeskus

Tanegashiman avaruuskeskus () on osa JAXAn avaruusteknistä infrastruktuuria. Se sijaitsee Tanegashiman saarella 115 km etelään Kyūshūsta. Sen perusti vuonna 1969 JAXAn edeltäjiin kuulunut NASDA-organisaatio. Siellä tehdään kantorakettien laukaisujen lisäksi rakettimoottorien testausta ja satelliittien seurantaa. Se on Japanin suurin avaruuskeskus. Alueella on kaksi laukaisukompleksia: Yoshinobu ja Osaki. Yoshinobussa on kaksi laukaisutornia. Rakettimoottorien testausasema sijaitsee Yoshinobussa. Kesällä 2010 Japanin avaruushallinto oli saanut Tanegashiman kalastajien kanssa aikaan sopimuksen, joka sallii laukaisut kautta vuoden. https://spacenews.com/editorial-launches- unlimited/ ==Lähteet== == Aiheesta muualla == * Keskuksen sivusto * Keskuksen sivusto * http://www.astronautix.com/sites/tanshima.htm Luokka:Avaruuskeskukset Luokka:Laukaisukeskukset Luokka:Japanin avaruustoiminta Luokka:Japanin rakennukset ja rakennelmat Luokka:Kagoshiman prefektuuri